**Joffrey Lauvergne**|  |
| Asmeniniai duomenys |
| Gimimo data | 1991 m. rugsėjo 30 d. (31 metai) |
| Gimimo vieta | Miulūzas, Prancūzija |
| Ūgis | 2,11 m |
| Svoris | 118 kg |
| Klubas |
| Dabar žaidžia | Vilerbano „ASVEL" |
| **Pozicija** | vidurio puolėjas |
| NBA naujokų birža |
| 2013 m. | 55 šaukimu,Memfio „Grizzlies" |
| Profesionalūs klubai |
| 2009–201220122012–20142014–20152014–20152016201620172018–20202020–20222022– | Šalono „Élan"„Valensija"Belgrado „Partizan"Maskvos sr. „Chimki"Denverio „Nuggets"Oklahoma Sičio „Thunder"Čikagos „Bulls"San Antonijo „Spurs" Stambulo „Fenerbahçe" Kauno „Žalgiris"Vilerbano „ASVEL" |  |
| Šalies rinktinė |
| 2013– | Prancūzija Prancūzija |  |
|  |

**Žofrė Lovernas** (*Joffrey Lauvergne*; g. 1991 m. rugsėjo 30 d.) – Prancūzijos krepšininkas, rungtyniaujantis vidurio puolėjo padėtyje.

Profesionalo karjerą pradėjo Prancūzijos Šalono „Élan" klube, su kuriuo laimėjo Prancūzijos lygą ir dusyk šalies taurę. 2012 m. lapkritį–gruodį trumpai rungtyniavo „Valensijos" klube, tada perėjo į Belgrado „Partizan".

2013 m. NBA naujokų biržoje pakviestas į Memfio „Grizzlies", kuris teises į žaidėją perdavė Denverio „Nuggets" klubui. Tačiau Lovernas į JAV išsyk neišvyko – tęsė karjerą „Partizane", tapo komandos kapitonu, „Eurolygos" rungtynėse vidutiniškai pelnydavo po 11,1 taško ir atkovodavo po 8,6 kamuolio. 2014 m. žaidėjas perėjo į Maskvos srities „Chimki", bet dar žiemą persikėlė į Denverio „Nuggets". Parungtyniavęs keliuose NBA klubuose, 2018 m. grįžo į „Eurolygą". Turkijos čempionate „Fenerbahçe" klube Lovernas rungtyniaudavo po 22 minutes per rungtynes ir per jas pelnydavo po 10,5 taško, atkovodavo po 6,7 kamuolio bei atlikdavo po 2 rezultatyvius perdavimus. 2019–2020 m. Eurolygos sezone, vilkėdamas Turkijos komandos marškinėlius, aikštėje vidutiniškai praleisdavo po 13 minučių, per kurias rinkdavo po 6,3 taško ir sugriebdavo po 2,7 kamuolio. 2020 m. vasarą persikėlė į Kauno „Žalgirį". 2021 m. sausio 8 d. Ž. Lovernas sužaidė savo karjeros geriausias varžybas – prieš Maskvos srities „Chimki" per 23 minutes pelnė 29 taškus (13/14 dvit. 3/3 baud.), atkovojo 9 kamuolius, atliko 2 rezultatyvius perdavimus, išprovokavo 3 pražangas, sykį suklydo bei surinko 38 naudingumo balus. 2021 m. su prancūzu pratęsta sutartis iki 2022–2023 m. sezono pabaigos. 2022 m. vasarą perėjo į Vilerbano „ASVEL".

Su Prancūzijos rinktine Lovernas dalyvavo 2013 ir 2015 m. Europos čempionatuose bei 2014 m. pasaulio čempionate – visuose šiuose turnyruose buvo apdovanotas medaliais.

Laimėjimai
----------

Prancūzija
* Pasaulio U-20 krepšinio čempionatas (bronza – 2011 m.)
* Europos krepšinio čempionatas (auksas – 2013 m. bronza – 2015 m.)
* Pasaulio krepšinio čempionatas (bronza – 2014 m.)

Fenerbahçe
* Turkijos krepšinio taurė (2019, 2020 m.)

Partizan
* Adrijos krepšinio lyga (2013 m.)
* Serbijos krepšinio lyga (2013, 2014 m.)

Élan
* LNB Pro A (2012 m.)
* Prancūzijos krepšinio taurė (2011, 2012 m.)
* Semaine des As (2012 m.)

Žalgiris
* LKL (2021 m.)
* Karaliaus Mindaugo taurė (2021, 2022 m.)
* Karaliaus Mindaugo taurės MVP (2021, 2022 m.)

Šaltiniai
---------

1. ↑  Naujokas Kaune: „Žalgirį" sustiprino Lauvergne
2. ↑  Reaktyvinis „Žalgiris" mušė rekordus ir per kėlinį nušlavė „Chimki", basketnews.lt, 2021-01-08.
3. ↑  Lauvergne`as lieka ištikimas „Žalgiriui" – su prancūzu pratęsta sutartis iki 2023 metų, lrt.lt, 2021.01.28.
4. ↑  Donatas Urbonas. „„Žalgirį" paliekantis Lauvergne’as grįžta į Prancūziją", *basketnews.lt*